Διαγωνισμός Χορωδίας Eurovision 2019

Ο Διαγωνισμός Χορωδίας Eurovision 2019 ήταν ο 2ος Διαγωνισμός Χορωδίας της Eurovision, ο οποίος διοργανώνεται από την Ευρωπαϊκή Ραδιοτηλεοπτική Ένωση (EBU) και το Ίδρυμα Interkultur. Διεξήχθη στις 3 Αυγούστου 2019, στην Partille Arena, στο Γκέτεμποργκ της Σουηδίας. Τον διαγωνισμό παρουσίασε ο Petroc Trelawny και η Ella Petersson, ενώ η παραγωγή έγινε από τον σουηδικό ραδιοτηλεοπτικό φορέα Sveriges Television (SVT) μαζί με μια διεθνή ομάδα από μέλη της EBU, τους Ευρωπαϊκούς Αγώνες Χορωδιών και την Πόλη του Γκέτεμποργκ. Συμμετείχαν δέκα χώρες, συμπεριλαμβανομένων της Ελβετίας, της Νορβηγίας και της Σκωτίας, οι οποίες συμμετείχαν για πρώτη φορά και της διοργανώτριας χώρας Σουηδίας, ενώ η Αυστρία, η Εσθονία και η Ουγγαρία αποφάσισαν να αποχωρήσουν. Τρεις από τις δέκα χορωδίες προκρίθηκαν στον δεύτερο γύρο: της Δανίας, της Λετονίας και της Σλοβενίας, με όλες τις τρεις χώρες να συμμετείχαν στον πρώτο διαγωνισμό το 2017. Η χορωδία Vocal Line από τη Δανία νίκησε το διαγωνισμό, με τη Λετονία και τη Σλοβενία να καταλαμβάνουν τη δεύτερη και την τρίτη θέση αντίστοιχα.

 Το Γκέτεμποργκ είναι η δεύτερη μεγαλύτερη πόλη της Σουηδίας και η πέμπτη μεγαλύτερη στις Νορδικές χώρες. Έπειτα από αρχικές αναφορές τον Φεβρουάριο του 2018, επιβεβαιώθηκε στις 8 Ιουλίου 2018 ότι ο διαγωνισμός θα διεξαχθεί στη σουηδική πόλη Γκέτεμποργκ. Ο προτεινόμενος χώρος διεξαγωγής ήταν το Scandinavium, χωρητικότητας 14.000 θεατών. Ωστόσο, στις 18 Δεκεμβρίου 2018, επιβεβαιώθηκε πως ο διαγωνισμός θα διεξαχθεί στην Partille Arena. Οι συμμετέχουσες χώρες που είναι μέλη της EBU, έχουν τη δυνατότητα να συμμετάσχουν στον Διαγωνισμό Χορωδίας Eurovision. Δέκα χώρες συμμετείχαν στον δεύτερο διαγωνισμό. Κάθε συμμετέχουσα χώρα, εκπροσωπήθηκε από μία επαγγελματική χορωδία, και στον πρώτο γύρο, κάθε μία ερμήνευσε ένα κομμάτι, η συνολική διάρκεια του οποίου δεν υπερέβαινε τα 4 λεπτά. Κάθε κομμάτι μπορεί να περιλαμβάνει ένα ή περισσότερα μουσικά έργα, ενώ μπορεί να είναι και "ελεύθερου στυλ". Ωστόσο, θα πρέπει να είναι επηρεασμένο πολιτισμικά από την συμμετέχουσα χώρα. Τρεις από τις χορωδίες προκρίνονται στον δεύτερο γύρο, όπου η κάθε μία ερμηνεύει ένα τραγούδι διάρκειας 3 λεπτών και με βάση αυτό αποφασίζεται ο νικητής. Η νικήτρια χορωδία κερδίζει ένα βραβείο καθώς και ένα ταξίδι για να παρακολουθήσει τους 11ους Παγκόσμιους Αγώνες Χορωδιών στη Φλάνδρα του Βελγίου, τον Ιούλιο του 2020. Στις 5 Απριλίου 2019, ανακοινώθηκε ότι ο Βρετανός τηλεπαρουσιαστής και ραδιοφωνικός παραγωγός κλασσική μουσικής Petroc Trelawny θα παρουσιάσει τον διαγωνισμό μαζί με τη Σουηδή παρουσιάστρια Ella Petersson. Η καριέρα του Trelawny ξεκίνησε από το BBC Radio Devon το 1989 ως ρεπόρτερ και από το 1998 είναι παρουσιαστής στο BBC Radio 3. Ο Trelawny παρουσίασε τον Διαγωνισμό Νέων Μουσικών Eurovision 2018 στο Usher Hall του Εδιμβούργου μαζί με την Josie d'Arby. Η Petersson είναι παρουσιάστρια της εκπομπής Kulturstudion στο SVT2 και της Kulturfrågan Kontrapunkt στο SVT1. Η επίσημη λίστα συμμετεχόντων δημοσιεύθηκε στις 18 Δεκεμβρίου 2018 και περιλάμβανε εννέα χώρες. Το Βέλγιο, η Γερμανία, η Λετονία, η Ουαλία και η Σλοβενία συμμετείχαν ξανά έχοντας κάνει το ντεμπούτο τους στον πρώτο διαγωνισμό, το 2017. Η Ελβετία, η Νορβηγία, η Σκωτία και η διοργανώτρια χώρα Σουηδία συμμετείχαν για πρώτη φορά, ενώ η Αυστρία, η Δανία, η Εσθονία και η Ουγγαρία αποχώρησαν. Στις 20 Μαρτίου 2019, ανακοινώθηκε πως η Δανία τελικά θα συμμετέχει, αυξάνοντας τον αριθμό των συμμετεχόντων σε δέκα. Αρχικά είχε ανακοινωθεί πως η Ρουμανία και η Γαλλία θα έκαναν επίσης το ντεμπούτο τους αλλά αργότερα αφαιρέθηκαν από την επίσημη λίστα συμμετεχόντων που δημοσιεύθηκε από την EBU. Τρεις χορωδίες προκρίθηκαν στον δεύτερο γύρο και ερμήνευσαν ένα δεύτερο κομμάτι διάρκειας 3 λεπτών, με βάση το οποίο αποφασίστηκε ο νικητής. Οι διευθυντές της κάθε χορωδίας ήταν οι εξής: Οι περισσότερες συμμετέχουσες χώρες έστειλαν σχολιαστές στο Γκέτεμποργκ ή είχαν σχολιαστές στις χώρες τους, ώστε να παρέχουν πληροφορίες για τους συμμετέχοντες. Ο νικητής του διαγωνισμού αποφασίστηκε από τις ψήφους κριτικής επιτροπής, η οποία αποτελούνταν από τρία μέλη: Deke Sharon – τραγουδιστής, σκηνοθέτης, παραγωγός, συνθέτης και ενορχηστρωτής John Rutter – συνθέτης και μαέστρος, ήταν κριτής και το 2017 Katarina Henryson – τραγουδίστρια και συνθέτρια, ιδρυτικό μέλος του μουσικού συνόλου ακαπέλα, The Real GroupΑπό την κριτική επιτροπή ζητήθηκε να βαθμολογήσει τις τεχνικές δυνατότητες και την ακρίβεια της κάθε χορωδίας, την ποιότητα του ήχου της και την ερμηνεία του κάθε τραγουδιού. Γαλλία – Ο γαλλικός ραδιοτηλεοπτικός φορέας France Télévisions, είχε αρχικά ανακοινωθεί ως νέος συμμετέχων του διαγωνισμό, αλλά στη συνέχεια αποχώρησε λόγω υλικοτεχνικών προβλημάτων με την επιλεγείσα χορωδία. Εσθονία – Στις 16 Νοεμβρίου 2018, ο εσθονικός ραδιοτηλεοπτικός φορέας Eesti Rahvusringhääling (ERR) επιβεβαίωσε πως θα αποχωρήσουν από τον διαγωνισμό. Ισπανία – Ο RTVE επιβεβαίωσε στην ιστοσελίδα ESCplus España πως δεν θα μεταδώσουν τον διαγωνισμό, αλλά πως σκέφτονται να κάνουν το ντεμπούτο τους το 2021 κάτι που θα εξαρτηθεί από το ενδιαφέρον αλλά και από τον διαθέσιμο χρόνο για να προετοιμάσουν τη συμμετοχή τους. Ρουμανία – Παρότι η συμμετοχή της χώρας είχε αρχικά επιβεβαιωθεί, η τελική λίστα συμμετεχόντων που δημοσιεύθηκε στις 18 Δεκεμβρίου 2019 δεν περιλάμβανε τη Ρουμανία. Αποκαλύφθηκε αργότερα ότι η Τηλεόραση της Ρουμανίας (TVR) είχε απορρίψει πρόσκληση για να συμμετάσχει.Οι παρακάτω χώρες συμμετείχαν το 2017, αλλά δεν εμφανίστηκαν στην τελική λίστα συμμετεχόντων: Αυστρία Ουγγαρία Διαγωνισμός Τραγουδιού Eurovision 2019 Διαγωνισμός Τραγουδιού Eurovision Ασίας 2019 Παιδικός Διαγωνισμός Τραγουδιού Eurovision 2019 Διαγωνισμός Νέων Χορευτών Eurovision 2019 Επίσημη ιστοσελίδα